**Informácia pre rodiča dieťaťa alebo fyzickú osoba, ktorej je dieťa zverené do starostlivosti o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy (ďalej len „MŠ“) alebo základnú školu (ďalej len „ZŠ“),** ak **rodič** dieťaťa alebo fyzická osoba, ktorej je dieťa zverené do starostlivosti rozhodnutím súdu**, písomne požiada o poskytnutie dotácie na stravu.**

Dotácia na stravu sa od **01.05.2023** bude poskytovať v sume:

- 1,40 eur za každý deň, v ktorom sa **dieťa zúčastnilo výchovno-vzdelávacej činnosti** v **poslednom ročníku MŠ** a **odobralo obed**,

- 2,10 eur za každý deň, v ktorom sa **dieťa zúčastnilo vyučovania v ZŠ na prvom stupni a odobralo obed.**

Ak Vaše dieťa navštevuje **ZŠ**  a máte záujem od **01.05.2023** o poskytovanie dotácie na stravu na Vaše dieťa, je nevyhnutné požiadať o dotáciu na stravu cez **Edupage** v module **Žiadosti a vyhlásenia**. Postup nájdete v nasledujúcom odkaze:

<https://help.edupage.org/?lang_id=2&id=u4450>

V prípade, že sa Vaše dieťa v školskej jedálni teraz **nestravuje,** je zároveň potrebné **požiadať, aby dieťa bolo zaradené do zoznamu stravníkov** ***t.j. zákonný zástupca vypisuje zápisný lístok ktorý donesie do školskej jedálne do 14.04.2023.*** **Zápisný lístok** nájdete u vedúcej školskej jedálne.

V súvislosti s poskytovaním dotácie na stravu si Vás dovoľujeme tiež informovať, že:

- dotáciu na stravu je možné poskytnúť len v prípade, že sa žiak zúčastní vyučovania (aspoň jednu vyučovaciu hodinu) a obed pre dieťa **bude odobratý v školskej jedálni,**

**- v prípade že sa žiak vyučovania nezúčastní a nebude vopred odhlásený, hradí obed v plnej výške, suma bude odrátaná z preddavku, ktorý rodič uhradí na bankový účet ŠJ (viď zápisný lístok) !!!!**

**-** zákonný zástupca uhrádza mesačný poplatok za čiastočnú úhradu **réžijných nákladov** 0.25€ za odobratý obed x počet dní v mesiaci na účet školskej jedálne,

- dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov.

V prípade, ak **nedoručíte túto návratku** zariadeniu školského stravovania v stanovenom termíne, na dieťa **nebude možné poskytovať dotáciu na stravu**, možnosť bude až od septembra budúceho školského roku !!! Žiadosť o poskytnutie dotácie na stravu je možné odvolať.

***Zmenou zákona je od 1.5.2023 možné súčasne poberať dotáciu na stravu aj daňový bonus na dieťa.***

**Termín: do 14. apríla 2023**